### 6.     Beslutning om prioritering af trafiksikkerhedsindsatsen i 2021

**Åbent**

Sagsnr.: 326-2021-6174        J.nr.: 05.00.05           Dokumentnr.:
326-2021-36260

**Sagstype**

Beslutning.

**Resume og sagens baggrund**

På Kommunalbestyrelsens møde den
24. februar 2021 er der frigivet en anlægsbevilling

på i alt 2,565 mio. kr. til
trafiksikkerhedsindsatser i 2021.

På Teknik- og Miljøudvalgets møde
den 4. februar 2021 havde udvalget en indledende drøftelse af en række indkomne
trafiksikkerhedsforslag, som administrationen havde screenet. Der lægges nu op
til en endelig beslutning vedrørende prioriteringen af anlægsbudgettet til
trafiksikkerhedsindsatser i 2021.

**Indstillinger**

Chefen for Vej, Ejendom og Affald
indstiller, at udvalget inden for årets anlægsramme til trafiksikkerhedsindsatser
beslutter:

1.
at igangsætte løsningsforslag 1 for et samlet
projekt på [adresse], [adresse] og [adresse] (projektnummer 28),

2.
at afsætte et beløb til trafikmålinger i
forbindelse med nye trafiksikkerhedsforslag (projektnummer 2021.2), og

3.
at deltage i nationale kampagner i 2021
(projektnummer 2021.3).

**Behandling**

Teknik- og Miljøudvalget.

**Sagsfremstilling**

På investeringsoversigten er der
afsat i alt 2,565 mio. kr. til trafiksikkerhedsindsatser i 2021.

Det bemærkes, at der i 2020 blev
fremrykket i alt 3,3 mio. kr. fra 2021 til 2020 med henblik på at kunne sætte
flere opgaver i gang i 2020 for at understøtte aktiviteten i den private sektor
i tilknytning til corona-situationen.

Administrationen anvender i
vurderingen af de indkomne trafiksikkerhedsforslag et screeningsværktøj, som er
baseret på en række temaer som blandt andet uheld, hastighed, tryghed, skoleveje
og oversigtsforhold. Målet med screeningsværktøjet er at vurdere hvert forslags
indflydelse på trafiksikkerheden og at opnå en ensartethed i vurderingen af de
henvendelser, der indgår omkring trafiksikkerhed.

I Bilag 1 er der vist en liste
over screenede projekter. De projekter, der er markeret med blå, foreslås
prioriteret i 2021. Det drejer sig om et samlet projekt på [adresse],
[adresse] og [adresse] (løsningsforslag 1) samt trafikmålinger i forbindelse
med nye trafiksikkerhedsforslag og deltagelse i nationale kampagner. Se
yderligere detaljer i Bilag 2.

Det skal bemærkes, at
administrationen har modtaget en del henvendelser med forslag til forskellige
trafiksikkerhedsindsatser, som ikke fremgår af Bilag 1. Disse forslag er ikke
blevet screenet endnu, og de er derfor ikke blevet tildelt point i
screeningsværktøjet.

[adresse], [adresse] og
Tømmerupvej (projektnummer 28)

Administrationen forslog allerede
den 2. april 2020, at der i 2021 blev reserveret 2,5 mio. kr. til
detailprojektering og udførelse af trafiksikkerhedsprojekter på [adresse],
[adresse] og Tømmerupvej i 2021 efter de forundersøgelser og
vejudskillelser, som blev prioriteret i 2020. Af hensyn til at Kalundborg
Kommune også i 2021 vil kunne tilslutte sig de nationale
trafiksikkerhedskampagner, og af hensyn til, at der også i 2021 vil kunne
indsamles data i forbindelse med screening af indkomne nye forslag til
trafiksikkerhedsprojekter, foreslår administrationen nu, at der kun afsættes i
alt 2,3 mio. kr. til trafiksikkerhedsprojekter på [adresse], [adresse] og
Tømmerupvej.

[adresse], [adresse] og
Tømmerupvej er alle trafikfarlige skoleveje. Der er ingen cykelstier
eller cykelbaner, og der mangler fortov på en del strækninger. Herudover mangler
der kryds­nings­­faciliteter særligt for skolebørn.

Der er
udarbejdet to løsningsforslag vedrørende [adresse], [adresse] og [adresse].
Administrationen anbefaler løsningsforslag 1. Der henvises til skitseprojekter i Bilag 3 og 4.

Det
anbefales på længere sigt at trafiksikre og forbinde den eksisterende sti ved
[adresse] til [adresse] ved etablering af en dobbeltrettet cykelsti på
vestsiden af [adresse] og etablering af en krydsningshelle. Der henvises til
skitseprojektet i bilag 5. Dette projekt kan ikke udføres inden for den afsatte
anlægsramme i 2021.

Trafiksikkerhedsprojektet skal
koordineres med slidlagsarbejder på [adresse], [adresse] og [adresse]. Der
er inden for anlægsbudgettet til ekstra asfalt i 2021 prioriteret et beløb til
dette. Projektet skal herudover koordineres med eventuelle gravearbejder, der
skal udføres af Kalundborg Forsyning.

Øivind Sørensen til brug for
screening af trafiksikkerhedsønsker (projektnummer 2021.2)

Der bliver løbende indhentet
trafiktællinger og hastighedsmålinger i forbindelse med screening af indkomne
ønsker til nye trafiksikkerhedsløsninger. Dette udgør en relativt stor post, og
det foreslås, at der i 2021 afsættes 100.000 kr. til generel indsamling af
data.

Nationale trafiksikkerhedskampagner
(projektnummer 2021.3)

Deltagelse i landsdækkende
kampagner foreslås prioriteret i 2021 i lighed med tidligere år, da
undersøgelser viser, at en stor del af trafikuheld og utryghed hænger sammen
med adfærden i trafikken. Kampagner kan derfor være med til at forbedre
trafiksikkerheden. Det foreslås, at der i 2021 afsættes 100.000 kr. til
deltagelse i nationale kampagner.

Fremadrettet
proces

Hvis
udvalget beslutter at prioritere at udføre enten løsningsforslag 1 eller
løsningsforslag 2 på [adresse], [adresse] og [adresse], vil der blive
afholdt et digitalt borgermøde i april eller maj 2021 med henblik på at
kvalificere skitseprojektet.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Trafiksikkerhedsprojekter - [adresse] Beskrivelse af screenede trafiksikkerhedsprojekter 2021 | 326-2021-39157 |
| Bilag 3 - Løsningsforslag 1 - 2 minus 1 vej | 326-2021-45407 |
| Bilag 4 - Løsningsforslag 2 - Fællessti | 326-2021-45410 |
| Bilag 5 - Strækning A - Dobbeltrettet cykelsti vest | 326-2021-45463 |